Կլարա (երգչուհի)

**Կլարա Սոչինի**, առավել հայտնի որպես **Կլարա** (, ), իտալացի երգչուհի, դերասանուհի և մոդել։

## Կենսագրոթյուն
### Պատանեկան տարիներ և կարիերայի սկիզբ
Կլարան ծնվել է 1999 թվականին Վարեզեում, իր մանկությունն անցկացրել է Տրավեդոնա Մոնատեում՝ Վարեզեի նահանգում։ Սովորել է Ալեսսանդրո Մանձոնիի անվան լեզվաբանական դպրոցում։ Բացի մայրենի իտալերենից, տիրապետում է անգլերեն, գերմաներեն և իսպաներեն լեզուներին։ Հաճախել է վոկալի և դաշնամուրի դասերի։

Կլարան իր մասնագիտական կարիերան սկսել է որպես մոդել, ինչի համար նա ստիպված է եղել տեղափոխվել Միլան։

2020 թվականին որոշում է սկսել երաժշտական կարիերա։ 2020 թվականի օգոստոսին լույս է տեսնում «Io e te» թրեքը Նիկոլա Սիչիլիանոյի հետ դուետով։ Նույն թվականի դեկտեմբերին թողարկվում է նրա առաջին «Freak» մենահամերգը։ Ավելի ուշ թողարկվում են «Ammirerò», «Bilico» և «Il tempo delle mele» սինգլները։

### Թատերական դեբյուտ «Mare fuori»-ում և «Origami all’alba» երգի ճանաչում
ձձախից|մինի|Կլարան 2023 թվականին «Mare fuori» սերիալի երրորդ եթերաշրջանի շնորհանդեսի ժամանակ»
2023 թվականին Կլարան դեբյուտը կատարեց որպես դերասանուհի՝ մարմնավորելով Ջուլիային/Crazy J-ին հայտնի իտալական «Mare fuori» սերիալում։ Այս դերը Կլարային մեծ ճանաչում բերեց։ Հատուկ սերիալի համար Մաթեո Պաոլիլոյի հետ ձայնագրվել է «*Origami all’alba*» ստեղծագործությունը, որը մեծ հիթ դարձավ և երեք անգամ արժանացավ պլատինե սերտիֆիկատի։ Ավելի ուշ երգի մենակատարային տարբերակը ներառվեց Կլարայի դեբյուտային ալբոմում։

### Սան Ռեմո փառատոն 2024
thumb|Կլարան հարցազրույց է տալիս «Radio Bruno»-ին Սան Ռեմո 2024 փառատոնին մասնակցելու ժամանակ
2023 թվականի դեկտեմբերի 19-ին Կլարան մասնակցեց **Sanremo Giovani**-ի (Երիտասարդ երաժիշտների Սան Ռեմո փառատոն) եզրափակչին «*Boulevard*» երգով՝ դառնալով հաղթող և հնարավորություն ստանալով մասնակցելու 2024 թվականին Սան Ռեմո երաժշտական փառատոնի հիմնական մրցույթում։ «*Boulevard*» երգի համար Կլարան 2023 թվականի դեկտեմբերին արժանացել է նաև «Lunezia» մրցանակին՝ երաժշտական և գրական արժեքի համար։ Կլարան դարձավ առաջին աղջիկը, ում հաջողվեց հաղթել Sanremo Giovani-ում 2009 թվականից ի վեր։ Այն ժամանակ առաջին տեղը գրավեց երգչուհի Արիզան «Sincerità» երգով։

2024 թվականի փետրվարին մասնակցել է Սան Ռեմոյի փառատոնին «*Diamanti grezzi*» ստեղծագործությամբ։ Երգն զբաղեցրել է 24-րդ տեղը վերջնական վարկանիշում՝ արժանանալով *Enzo Jannacci Nuovo IMAIE* մրցանակին լավագույն կատարման համար և *Siae Roma videoclip 2024* մրցանակին։

Նույն տարվա մայիսին Կլարան համագործակցել է *Icy Subzero*-ի հետ «*Ghetto Love*» սինգլով։

2024 թվականի սեպտեմբերին Կլարան դարձավ իտալական «*Yamamay*» ներքնազգեստի բրենդի գովազդային արշավի դեմքը։

Սեպտեմբերի 4-ին Կլարան X սոցիալական ցանցում հայտարարեց «*Nero Gotico*» նոր սինգլի թողարկման մասին։

### 2025 թվական և վերադարձ Սան Ռեմո
2025 թվականին Կլարան կրկին մասնակցեց Սան Ռեմո փառատոնին «Febbre» երգով, որը մրցութային սանդղակում զբաղեցրեց 27-րդ տեղը։

## Սկավառակագրություն
### Ստուդիական ալբոմներ

### Սինգլներ
;Որպես մենակատար

;Որպես հրավիրված կատարող:
* 2020 — *Io e te* (Nicola Siciliano Կլարայի հետ)
* 2023 — *Replay* (MV Killa Կլարայի հետ)
* 2024 — *Ghetto Love* (Icy Subzero Կլարայի հետ)
* 2024 — *Al Sole* (Dani Faiv Կլարայի հետ)
* 2024 — *Golfo x Despecho* (Lérica и Abraham Mateo Կլարայի հետ)
* 2024 — *America* (Diss Gacha Կլարայի հետ)

## Ֆիլմագրություն
* *[[:it:Mare fuori|Mare fuori]]* — հեռուստասերիալ (Rai 2, RaiPlay, 2023—2024)
* *Mare fuori #confessioni* — վեբ-սերիալ (RaiPlay, Rai 2, 2024)

## Ծանոթագրություններ

Կատեգորիա:RCA Records-ի արտիստներ
Կատեգորիա:Իտալացի երգչուհիներ